Anni Käärst

Anni Käärst (sündinud Anni Irs, 1976. aastal Elvas) on eesti ehtekunstnik, skulptor ja maalikunstnik. Anni Käärst on pärit Elvast ja õppis Elva gümnaasiumis ja kõrghariduse omandas ta Tartu Kunstikoolis nahkehistöö valdkonnas. Hetkel tegeleb ta kunstiga vabakutselisena. Kunstnik elab Tartumaal. Kunstnik alustas käsitööga väga varases eas, õppides emalt juba kahe-aastaselt heegeldamist ja kudumist. Suure osa tema loomingust moodustavad puuskulptuurid ja tarbeesemeid aga tihti kujundab ta ka erinevaid rõivaesemeid ja vaipu. Lisaks meeldib kunstnikule ka maalida ja joonistada. Oma töödest postitab kunstnik pilte erinevatesse interneti keskkondadesse ja oma Facebooki kontole, kus jagab vaatajatega ka infot tööde valmimisprotsessi, sealjuures ka ebaõnnestumiste, kohta. Internetis hakkas kunstnik oma loomingut jagama 2008. aastal. Lisaks kunstile harrastab Anni Käärst ka laskesporti ning on saavutanud võistlustel häid tulemusi. Anni Käärst on ise öelnud enda kohta: „Olen alati teadnud, et olen kunstnik. Õppiv, katsetav, loodan, et arenev. Mängin värvi ja vormiga, nagu laps. Ja ma ei tahagi suureks saada.” Anni Käärsti looming on väga mitmekülgne. Kunstniku lemmikteema on skulptuuride puhul naised. Esimene päriselt eksisteeriva inimese järgi valminud skulptuur kujutas kunstniku ema. Teised naisi kujutavad skulptuurid ei kujuta otseselt kedagi spetsiifilist, vaid kunstnik on saanud inspiratsiooni erinevate aspektide jaoks erinevatelt naistelt. Kunstnik on loonud ka tarbeesemeid, näiteks puidust kausse ja anumaid, ka vaipu ja riideesemeid. Eriti populaarsed on tema omanäolised loodusest inspireeritud sõrmused ja kõrvarõngad erinevatest looduslikest materjalidest, näiteks sammaldest ja samblikest. Suur osa loomingust valmib kunstnikul koos tütre Lagle Nõuga. Koos on esinetud ka näitustel, näiteks esitleti enda loodud ehteid 2018. aasta juunis botaanikaaias näitusel “Midagi haldjatele”, mis keskendus Eestimaa loodusest pärinevale ilule. Oma loomingut seob kunstnik ka oma elustiiliga – luues ehteid vanadest padrunikestadest, mis seonduvad tema hobi, laskespordiga. Ehete valmistamise protsess väga spetsiifiline, sest ehteid saab valada vormidesse ainult talvel, kuna siis on väiksem õhuniiskus. Suvist perioodi kasutatakse materjali korjamiseks ja kuivatamiseks. Hulk materjalist ehete jaoks korjatakse metsast, seal hulgas ka vaja minev puit. Tihti valmistab Anni Käärst oma teoseid lähedaste sünnipäevaks, näiteks ema juubeliks valminud puuskulptuur ja õele tehtud joonistused sünnipäevaks. Kunstnikult saavad soovijad skulptuure ka tellida. Anni Käärst on osalenud ka mitmesugustel puu- ja jääskulptuuride valmistamise ühisüritustel. 2002 – esimene isikunäitus Vee Hingus, Tartus, Obu galeriis. Õlipastell 2003 – Paljalt Inimene, Obu galerii. Õlimaalid 2005 – Sündida Ilusasse Ruumi (Marina Tiidori, M. Rumbi ja E. Kauriga), Tartus Y-Galeriis, Tartu Ülikooli Kliinikumi naistekliinikus. Õlimaalid 2005 – Puukujud (koos Mariina Tiidoriga), Elva Linnaraamatukogu. Puuskulptuurid 2006 – Kuldnaine (koos Mariina Tiidoriga), Elva kultuurikeskuses Sinilind. Õlimaalid 2006 – Kolme Ilma Linnud (Mariina Tiidori ja H. Kivisaarega), Tartus Y-Galeriis, puuskulptuurid 2006 – Ühe Linna Süda, Elva Linnaraamatukogus, fotod 2007 – Valguse Vaim, Tartumaa Muuseum, õlimaalid 2008 – Elva Mänd, Elva Kultuurikeskuses, maalid ja joonistused 2008 – Väike Rahvas (Mariina Tiidori, A. Rattasepaga) Elva Linnaraamatukogus, puuskulptuurid 2008 – Vaimu Silm, Elva Linnaraamatukogus, joonistused 2009 – Kirju Liblika Suvi, Elva Linnaraamatukogu, õlimaalid 2009 – Lillekirja, Elva Linnaraamatukogu, õlipastellid 2009 – Muinasjutt (koos Mariina Tiidori), Elva Matkakeskus, graafika 2010 – Iidne, Elva Linnaraamatukogu, segatehnika                                                   2011 – Imelind, Elva Linnaraamatukogu, tekstiilimaal 2012 – Kevad Südames, Elva Linnaraamatukogu, paberilõiked   2012 – Kun, Elva Linnaraamatukogu (Mariina Tiidori ja H. Kivisaarega) puuskulptuurid 2013 – Minu Inimesed, Elva Linnaraamatukogu, puulõiked 2014 – Kevade Sõnumid, Elva Linnaraamatukogu, fotod 2014 – Randevuu, Elva Linnaraamatukogu, õlimaalid 2015 – Elu lust, Elva Linnaraamatukogu, joonistused 2016 – Aga ikkagi on ilus, Elva Linnaraamatukogu, joonistused ja maalid 2017 – Midagi haldjatele (koos Lagle Nõuga) Elva Linnaraamatukogu, kristallvaigust ehted 2018 – Elva kooli direktorid läbi aegade, Elva Gümnaasiumi klaasgalerii, joonistused Anni Käärst on Mariina Tiidori ja Karl Kontori kõrval üks Elva Puukujude talgute korraldajaist aastail 2006–2008, 2011, 2013 ja 2015. Nende ühisel eestvedamisel on Elva külje all Tartumaa Tervisespordikeskuses toimunud kuuel korral puuskulptuuride saagimise ühisüritused, mille käigus on valminud Väike Väerada Elvas Supelranna tänaval, Metsatuba , Maajumalate park sealsamas ja teisi objekte Tartu maratoni rajal ning Tartumaa Tervisespordikeskuse territooriumil. Anni Käärsti isa on Aadu Irs. Kunstnikul on ka tütar – Lagle Nõu, kes on samuti kunstnik ja on emale partner ehete ja ka teiste kunstiprojektide valmistamisel. https://etv.err.ee/1022088/prillitoos Seeneriik Tartumaa Tervisespordikeskuses Anni Irsi koduleht